VENDIM
Nr. 673, datë 22.11.2017

PËR RIORGANIZIMIN E AGJENCISË KOMBËTARE TË SHOQËRISË SË INFORMACIONIT[footnoteRef:1] [1:  VKM nr. 673, datë 22.11.2017 është botuar në Fletoren Zyrtare nr.209, 4 dhjetor 2017.
VKM nr. 36, datë 24.1.201 është botuar në Fletoren Zyrtare nr.6, 25 janar 2018.] 

(Ndryshuar me VKM nr.36, datë 24.1.2018)
(I  përditësuar)

Në mbështetje të nenit 100 të Kushtetutës, të nenit 10, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, të ligjit nr. 10325, datë 23.9.2010, “Për bazat e të dhënave shtetërore”, të nenit 6, të ligjit nr. 90/2012, “Për organizimin dhe funksionimin e administratës shtetërore”, dhe të nenit 11, të ligjit nr. 9643, datë 20.11.2006, “Për prokurimin publik”, të ndryshuar, me propozimin e Kryeministrit, Këshilli i Ministrave

VENDOSI:

I. Dispozita të përgjithshme
1. Agjencia Kombëtare e Shoqërisë së Informacionit, më poshtë AKSHI, është institucion publik qendror, person juridik, me seli në Tiranë, në varësi të Kryeministrit. 
2. AKSHI financohet nga buxheti i shtetit dhe të ardhura të tjera të ligjshme, përfaqëson pronarin shtet dhe administron çdo sistem dhe infrastrukturë hardware dhe software në fushën TIK, për institucionet dhe organet e administratës buxhetore nën përgjegjësinë e Këshillit të Ministrave, si dhe institucionet jobuxhetore për të cilat do të përdoren tarifa shërbimi.
3. AKSHI ofron politika, strategji dhe rregullon sektorin TIK, duke përjashtuar fushën e komunikimeve elektronike. AKSHI është ofrues i shërbimeve TIK dhe i shërbimeve elektronike për qytetarët, bizneset dhe administratën publike.
4. Për pajisjet, sistemet në të cilat përpunohet informacion i klasifikuar “sekret shtetëror”, NATO, BE, shtete dhe organizata të tjera ndërkombëtare, AKSHI ndjek dhe zbaton politikat dhe strategjitë e hartuara nga DSIK-ja për këtë qëllim, e cila kryen mbikëqyrjen e zbatimit të legjislacionit në fuqi për informacionin e klasifikuar.
II. Kompetencat, detyrat dhe përgjegjësitë e AKSHI-t 
5. 	AKSHI, në funksion të përmbushjes së veprimtarisë së saj, ushtron kompetencat kryesore, si më poshtë vijon:
a) Promovon teknologji të reja, harton strategji dhe planveprime për zbatimin e politikave në fushën e teknologjisë së informacionit e të komunikimit elektronik e-GOV. 
b) Zhvillon politika e strategji në sektorin e shoqërisë së informacionit (më poshtë SHI) dhe në veçanti të teknologjisë së informacionit dhe komunikimit (më poshtë TIK), si dhe nxit investimet në fushën e SHI-së.
c) Bashkërendon programe në fushën e SHI-së, si edhe jep kontribut në edukimin dhe nxitjen e përdorimit të TIK-ut nga publiku.
ç) Garanton një nivel të lartë të sigurisë kibernetike dhe zgjidhjet ndaj incidenteve të sigurisë kompjuterike duke bashkërenduar me CSIRT, si ekipi përgjegjës ndaj incidenteve të sigurisë kompjuterike për institucionet dhe organet e administratës shtetërore nën përgjegjësinë e Këshillit të Ministrave. 
d) Është autoritet rregullator koordinues, përgjegjës i bazave të të dhënave shtetërore. 
dh) 	Riorganizon dhe menaxhon strukturat përgjegjëse TIK, në institucionet dhe organet e administratës shtetërore nën përgjegjësinë e Këshillit të Ministrave.
e) Ofron shërbime të përqendruara nëpërmjet teknologjisë së informacionit e komunikimit (TIK) për qeverisjen elektronike, për administratën shtetërore, qytetarët, bizneset, të cilat janë të detajuara sipas listës nr. 1, bashkëlidhur këtij vendimi.
ë) Ofron shërbimin e nënshkrimit elektronik, së bashku me pajisjen përkatëse dhe vulën digjitale, për organet dhe institucionet e administratës publike dhe subjektet private, sipas tarifave të përcaktuara në vendimin e Këshillit të Ministrave.
Përcaktimi i tarifave sipas kësaj shkronje bëhet me propozimin e AKSHI-t dhe miratimin e ministrit përgjegjës për financat dhe ekonominë.
f) Ngre dhe ofron shërbime elektronike për sportelet fizike të institucioneve dhe organeve të administratës shtetërore nën përgjegjësinë e Këshillit të Ministrave, të cilat ofrojnë shërbime publike.
g) Ofron sisteme IT, infrastrukturë hardware dhe TIK për ADISA-n, në kuadër të ofrimit të shërbimeve publike në sportele fizike nga ana e saj.
gj) Ngre, mirëmban dhe administron sisteme dhe aplikacione të teknologjisë së informacionit dhe komunikimit, infrastrukturën e qendërzuar dhe infrastrukturën TIK, përfshirë edhe ato të klasifikuara si “sekret shtetëror”, për institucionet dhe organet e administratës shtetërore nën përgjegjësinë e Këshillit të Ministrave.
h) Ndërmerr, kryesisht ose mbi bazën e kërkesave të institucioneve të administratës shtetërore të interesuara, nisma për procesin e riinxhinerimit elektronik të shërbimeve nëpërmjet platformës qeveritare të ndërveprimit, në varësi të nevojës për përmirësim të procedurave, riorganizimit të proceseve të punës, me qëllim thjeshtimin, rritjen e eficiencës dhe efikasitetit të administratës publike, si edhe të zhvillimeve teknologjike. 
i) 	Organizon, kryen prokurimet e qendërzuara dhe lidh kontratat për sistemet, pajisjet software dhe hardware, mirëmbajtjen, si dhe shërbimet e internetit dhe intranetit me vlerë mbi kufirin monetar të prokurimeve me vlera të vogla, për institucionet në zbatim të ligjit nr. 9643, datë 20.11.2006, “Për prokurimin publik”, të ndryshuar, sipas listës nr. 2, bashkëlidhur këtij vendimi.
j) 	Organizon, kryen prokurimet e përqendruara dhe lidh kontratat për pajisjet TIK, përfshirë edhe ato të klasifikuara si “sekret shtetëror”, për institucionet sipas listës nr. 2, bashkëlidhur këtij vendimi. 
6. 	AKSHI, në ushtrim të veprimtarisë së saj, kryen edhe këto detyra e përgjegjësi të veçanta, si më poshtë vijon:
a) Merr pjesë në hartimin e strategjive të agjendës digjitale.
b) Bashkërendon planin e veprimit të strategjisë së agjendës digjitale për ofrimin e shërbimeve elektronike në organet dhe institucionet e administratës publike, për qytetarët, si dhe subjektet private.
c) Përcakton standardet shqiptare të TIK-ut, në përputhje me standardet ndërkombëtare dhe evropiane, të adoptuara, të cilat do të ndiqen nga administrata shtetërore. Këto standarde botohen në Buletinin e Njoftimeve Publike.
ç)	 Përcakton standardet shqiptare të shërbimeve publike elektronike (e-shërbime), në përputhje me standardet ndërkombëtare dhe evropiane, të adoptuara, të cilat do të ndiqen nga administrata shtetërore dhe subjektet private.
d)	 Ofron shërbimet e autentifikimit, nënshkrimit elektronik dhe vulës digjitale për organet dhe institucionet e administratës publike dhe subjektet private.
dh) 	Ofron shërbimet e përqendruara të TIK-ut për institucionet dhe organet e administratës shtetërore nën përgjegjësinë e Këshillit të Ministrave. Ky shërbim i ofrohet edhe institucioneve të tjera publike, me kërkesë të vetë institucionit. 
e) 	Ofron shkëmbimin e të dhënave në mënyrë elektronike me bazat e të dhënave të ndërlidhura në platformën qeveritare të ndërveprimit, si dhe të shërbimeve elektronike në portal dhe në modulin e tij për nëpunësit e administratës publike, për çdo person fizik dhe juridik që ushtron funksionin në përputhje me legjislacionin në fuqi, sipas tarifave të miratuara me udhëzim të ministrit përgjegjës për financat dhe ekonominë.
ë)	 Mundëson përmes platformës qeveritare të ndërveprimit shkëmbimin e të dhënave të sistemeve elektronike (baza të dhënash shtetërore) në përputhje me kushtet e siguruara, si vijon:
- Çdo sistem elektronik (bazë të dhënash shtetërore) ka të drejtë të përdorë shërbimin e dërgimit të të dhënave parësore (të cilat janë informacione specifike, të mbledhura në përputhje me aktin e krijimit të bazës së të dhënave) nëpërmjet platformës qeveritare të ndërveprimit, duke pranuar transmetimin e këtyre të dhënave, nga administratori i kësaj platforme.
- Transmetimi i të dhënave merret përsipër nga platforma në kohë reale dhe pa të drejtë përpunimi për shpërndarjen te marrësi i tyre me një mesazh të dhënash që është shënuar në mënyrë elektronike dhe përmban datën dhe kohën e marrjes së tyre.
f)	 Administron kodin burim të çdo sistemi, si përfaqësues i pronarit shtet që është Këshilli i Ministrave.
g)	 Nxjerr nga përdorimi një sistem dhe/ose një infrastrukturë hardware dhe/ose software. 
gj)	 Bashkërendon projektet në fushën e SHI-së, që zbatohen në të gjitha institucionet publike.
h)	 Jep mendim të detyrueshëm për institucionet publike, me qëllim zbatimin efektiv dhe bashkërendimin e projekteve në fushën e TIK-ut. 
i)	 Përgjigjet për ngritjen, mirëmbajtjen dhe administrimin e sistemeve dhe aplikacioneve të teknologjisë së informacionit dhe komunikimit, për infrastrukturën e qendërzuar dhe infrastrukturën TIK, për institucionet dhe organet e administratës shtetërore nën përgjegjësinë e Këshillit të Ministrave. Ai organizon prokurimin e përqendruar për pajisjet TIK, me vlerë mbi kufirin monetar të prokurimeve me vlera të vogla, dhe për institucionet dhe organet e administratës shtetërore nën përgjegjësinë e Këshillit të Ministrave, të cilat, jo më vonë se data 30 qershor, i dërgojnë kërkesë me shkrim AKSHI-t për nevojat e tyre për projektet dhe pajisjet TIK për vitin pasardhës. 
j)	 Jep mendim për institucionet e tjera të administratës publike, me kërkesë të tyre, për:
-	 specifikimet teknike të prokurimeve, që do të realizohen me fonde të buxhetit të shtetit, hua dhe/ose grante të dhëna nga donatorë;
- 	procedurat që kanë lidhje me projekt-propozime/projekte të ndryshme, dhurata apo ndihma materiale. 
AKSHI jep mendim brenda afatit prej 20 ditësh pune nga data e marrjes së dokumentacionit të sipërpërmendur.
k) 	Zhvillon, administron dhe mirëmban infrastrukturën hardware dhe software të shërbimeve të qeverisjes elektronike, e cila përbëhet nga:
-	 portali unik qeveritar e-Albania, platforma qeveritare e ndërveprimit për ofrimin e shërbimeve të qeverisjes elektronike, sipas tipologjisë: qeveri – qeveri; qeveri – qytetar; qeveri – biznes;
-	 sistemet e teknologjisë së informacionit dhe komunikimit;
-	 Regjistri Kombëtar i Shërbimeve Qeveritare online; 
-	 Regjistri Kombëtar i Bazave të të Dhënave Shtetërore;
-  	Regjistri Kombëtar i Marrëveshjeve qeveri – qeveri; qeveri – privat; qeveri – partnerë ndërkombëtarë; 
-	 qendra e të dhënave qeveritare (Datacenter-i qeveritar);
-	 qendra e rivendosjes dhe/ose vazhdueshmërisë së punës së Datacenter-it qeveritar, në rast fatkeqësie (Disaster Recovery Center);
-	 qendra e vazhdueshmërisë së punës (Business Continuity Center, BCC) dhe qendra e ruajtjes së informacionit (Back-up Center), me qëllim mundësimin e ofrimit të shërbimeve pa ndërprerje, 24 orë në 24 orë për 7 ditë të javës;
- 	rrjeti qeveritar (Govnet);
- 	çelësi publik dhe menaxhimi i certifikatave digjitale për administratën publike dhe subjektet private. Me garancinë financiare si institucion qeveritar, AKSHI siguron pajtueshmërinë me nenin 19, të ligjit nr. 9880, datë 25.2.2008, “Për nënshkrimin elektronik”, të ndryshuar;
- 	Sistemi i administrimit të dokumentit elektronik, përfshirë protokollin dhe arkivin elektronik;
l)	 Rregullon dhe koordinon procesin e regjistrimit të bazës së të dhënave shtetërore, me qëllim ekspozimin e të dhënave parësore, në platformën qeveritare të ndërveprimit, auditimin e bazës së të dhënave shtetërore, në përputhje me përcaktimet e ligjit nr. 10325, datë 23.9.2010, “Për bazat e të dhënave shtetërore”, dhe të akteve nënligjore në zbatim të tij.
ll)	 Merr pjesë në hartimin e strategjisë ndërsektoriale të agjendës digjitale dhe bashkërendon punën për zbatimin e saj.
m) 	Merr pjesë në hartimin e dokumentit të politikës së zhvillimit në fushën e komunikimeve elektronike e-GOV, si një nga komponentët e rëndësishëm të infrastrukturës TIK.
n)	 Merr pjesë në përgatitjen e akteve rregullatore, ligjore e nënligjore, për zhvillimin e SHI-së dhe të TIK-ut.
nj) 	Ndihmon në hartimin e ndryshimeve dhe përmirësimin e kuadrit ligjor dhe nënligjor në fushën e komunikimeve elektronike e-GOV.
o)	 Mbështet dhe bashkërendon projektet për digjitalizimin e bazës ligjore të fushës, të dokumentacionit, të arkivave, të bibliotekave etj.
p)	 Nxit dhe mbështet zhvillimin e biznesit online (e-bussiness).
q)	 Nxit dhe mbështet politika për zhvillimin e infrastrukturës së TIK-ut dhe të investimeve private në këtë fushë.
r)	 Promovon përhapjen e internetit dhe aksesin e publikut në shërbimet online.
rr) 	Promovon dhe mbështet rritjen e aftësive për përdorimin e kompjuterit dhe të internetit nga qytetarët.
s) 	Bashkëpunon në fushën e SHI-së me institucione të tjera shtetërore dhe ndërkombëtare, shoqërinë civile dhe sektorin privat.
sh)	 Nxit veprimtaritë e sektorit të teknologjisë së informacionit dhe komunikimit në kuadër të detyrimeve, konventave dhe marrëveshjeve ndërkombëtare, dypalëshe dhe shumëpalëshe, në fushën e komunikimeve elektronike e-GOV.
t) 	Nxit, në bashkëpunim me DSIK-në, veprimtarinë për komunikimin elektronik e-GOV, në kuadër të detyrimeve që lindin nga marrëveshjet ndërkombëtare, NATO dhe BE, për pajisjet, sistemet në të cilat përpunohet informacioni i klasifikuar “sekret shtetëror”, NATO, BE, shteteve dhe organizatave të tjera ndërkombëtare. 
th)	 Aplikon, zhvillon dhe menaxhon projekte në fushën TIK, që mbështeten nga financime apo donacione të huaja.
u)	 Përcakton standarde të zbatueshme për institucione të tjera publike që kërkojnë ofrimin e shërbimeve nga agjencia.
v) 	Kërkon ndryshimin e sistemeve dhe të proceseve elektronike në to, si dhe krijimin e shërbimeve të reja elektronike, me qëllim ofrimin e shërbimeve publike sa më cilësore nga portali qeveritar e-Albania.
x) 	Monitoron përdorimin dhe mbarëvajtjen e portalit e-Albania, të përshtatur për nëpunësit e administratës publike, institucionet publike dhe për çdo person fizik a juridik privat, që ushtron një funksionin publik në përputhje me legjislacionin në fuqi.
xh) 	Harton planin e transferimit nën administrimin e AKSHI-t të aseteve që preken nga fusha e veprimit të këtij vendimi.
y)	 Administron nga ana teknike sistemin informatik të institucioneve të përmendura në shkronjën “i”, të pikës 6, në përputhje me parashikimet e këtij vendimi. Regjistrat e të dhënave të këtyre institucioneve që përbëhen nga bazat e të dhënave mbeten nën administrim të institucioneve respektive.
z) 	Për prokurimet e përqendruara për pajisjet TIK, me vlerë nën kufirin monetar të prokurimeve me vlera të vogla, do të merret miratimi i AKSHI-t për specifikimet teknike. 
7. 	AKSHI mundëson ekspozimin e web service-ve të bazave të të dhënave me qëllim aksesimin e të dhënave parësore për subjektet e interesuara për ndërveprimin në platformën qeveritare të ndërveprimit. 
8. 	Në kuadër të monitorimit për përdorimin dhe mbarëvajtjen e portalit e-Albania, AKSHI merr masa administrative ndaj shkelësve apo keqpërdoruesve, sipas legjislacionit në fuqi. 
III. Funksionimi dhe organizimi i AKSHI-t 
9. AKSHI është administrator i çdo sistemi TIK që ka si përdorues institucionet apo organet e administratës shtetërore nën përgjegjësinë e Këshillit të Ministrave, sipas listës nr. 2, që i bashkëlidhet këtij vendimi. 
10.	 Në përbërje të AKSHI-t, pranë çdo institucioni dhe organi të administratës shtetërore nën përgjegjësinë e Këshillit të Ministrave, krijohen dhe funksionojnë njësitë e teknologjisë së informacionit e të komunikimit (NJTIK), si strukturë organizativo-teknike për projektimin, zbatimin dhe administrimin e qeverisjes elektronike, në institucion, nëpërmjet teknologjisë së informacionit e të komunikimit (TIK). 
11. Njësia e teknologjisë së informacionit e të komunikimit është përgjegjëse për:
a)  	administrimin e infrastrukturës, sistemeve dhe shërbimeve TIK në ministritë e linjës dhe në institucionet e varësisë, në rast se nuk detajohet ndryshe. Për pajisjet, sistemet në të cilat përpunohet informacioni i klasifikuar “sekret shtetëror”, NATO, BE, shteteve dhe organizatave të tjera ndërkombëtare, administrimi i kësaj infrastrukture kryhet sipas legjislacionit në fuqi për informacionin e klasifikuar;
b) 	ofrimin e shërbimit të asistencës të nivelit 1, për infrastrukturën fizike, pajisjet TIK dhe funksionimin e sistemit për institucionin ku funksionon njësia.
12. AKSHI drejtohet nga Drejtori i Përgjithshëm, i cili organizon dhe drejton të gjithë veprimtarinë e kësaj agjencie. 
13. Drejtori i Përgjithshëm i AKSHI-t emërohet, lirohet ose shkarkohet me urdhër të Kryeministrit.
14. Pranë AKSHI-t krijohet dhe funksionon bordi për teknologjinë e informacionit dhe komunikimit (BTIK), si organ këshillimor për zhvillimin e politikave e të strategjive kombëtare për teknologjinë e informacionit dhe komunikimit. Bordi asistohet në punën e tij nga një sekretariat teknik. 
15. Përbërja dhe rregulla më të hollësishme për mënyrën e organizimit dhe të funksionimit të BTIK-së dhe sekretariatit teknik përcaktohen me urdhër të Kryeministrit. 
[bookmark: _GoBack]16. Marrëdhëniet e punës së punonjësve të AKSHI-it rregullohen me Kodin e Punës.
17. Struktura dhe organika e AKSHI-t miratohen me urdhër të Kryeministrit.
IV. Dispozita kalimtare dhe të fundit
18. Institucionet e përmendura në shkronjën “i”, të pikës 6, të këtij vendimi duhet të dorëzojnë pranë AKSHI-t, 1 (një) kopje të dokumentacionit të plotë të çdo sistemi dhe infrastrukture TIK ekzistuese dhe kodin e burimit. Sistemet dhe infrastruktura TIK ekzistuese kalojnë nën administrimin dhe inventarin e AKSHI-t, së bashku me të drejtat dhe detyrimet juridiko-civile përkatëse. 
	Kalimi do të bëhet në dy faza. Faza e parë do të jetë brenda datës 31 dhjetor 2017, sipas listës nr. 2. Faza e dytë brenda datës 30 qershor 2018. Për mënyrën e kalimit dhe planin e veprimit, AKSHI përgatit një marrëveshje kuadër dhe protokoll të punës për ofrimin e shërbimeve, e cila nënshkruhet sipas veçantive përkatëse nga çdo institucion i përmendur në listën nr. 2.  
19. Për sistemet dhe infrastrukturat TIK të cilat kalojnë në administrim dhe inventar të AKSHI-t dhe që zhvillohen ose mirëmbahen nëpërmjet marrëveshjeve ose kontratave të nënshkruara nga institucionet me palë të treta, të reflektohen ndryshimet përkatëse në këto akte.  
20. Harton planin e transferimit nën administrimin e AKSHI-t të aseteve që preken nga fusha e veprimit të këtij vendimi.
21. Për sistemet IT që janë ngritur dhe funksionojnë në bazë të marrëveshjeve ndërkombëtare ku Republika e Shqipërisë është palë, AKSHI njeh dhe zbaton të drejtat dhe detyrimet që rrjedhin nga këto marrëveshje.
22. Për kompetencat, detyrat dhe përgjegjësitë, për të cilat nuk është lidhur kontrata për vitin 2017, si dhe për nevojat për projektet dhe pajisjet e teknologjisë së informacionit dhe komunikimit për vitin 2018, institucionet  dhe organet e administratës shtetërore nën përgjegjësinë e Këshillit të Ministrave të dërgojnë kërkesat e tyre pranë AKSHI-t, brenda 1 jave nga hyrja në fuqi e këtij vendimi.
23. Strukturat përgjegjëse TIK bëhen pjesë të strukturës së AKSHI-t. Punonjësit aktualë të njësive të teknologjisë së informacionit e të komunikimit (NJTIK), në përbërje të strukturave të institucioneve dhe organeve të administratës shtetërore nën përgjegjësinë e Këshillit të Ministrave, kalojnë tek AKSHI, brenda datës 31.12.2017 dhe do të trajtohen në bazë të përcaktimeve të legjislacionit në fuqi për nëpunësit civil, në rastin e mbylljes dhe ristrukturimit të institucionit, apo Kodit të Punës. 
AKSHI vendos në dispozicion të institucioneve të përmendura në shkronjën “i”, të pikës 6, personelin e mjaftueshëm dhe të certifikuar sipas legjislacionit në fuqi, për të mbajtur në funksion optimal sistemet të cilat nuk preken nga fusha e veprimit të këtij vendimi.
24. Fondet buxhetore për shërbimet sipas shkronjës “i”, të pikës 6, të këtij vendimi, për institucionet dhe organet e administratës shtetërore nën përgjegjësinë e Këshillit të Ministrave, do të parashikohen në buxhetin vjetor të AKSHI-t. Për të gjitha institucionet jobuxhetore, AKSHI do t’i ofrojë shërbimet kundrejt tarifave.
Efektet financiare të kësaj pike fillojnë më 1 janar 2019.
25. Deri në miratimin e strukturës dhe të organikës së re, sipas këtij vendimi, AKSHI do të funksionojë sipas strukturës dhe organikës në fuqi. 
26.	 Vendimi nr. 703, datë 29.10.2014, i Këshillit të Ministrave, “Për Agjencinë Kombëtare të Shoqërisë së Informacionit”, vendimi nr. 303, datë 31.3.2011, i Këshillit të Ministrave, “Për krijimin e njësive të teknologjisë së informacionit e të komunikimit në ministritë e linjës dhe institucionet e varësisë”, si dhe shkronja “g”, e pikës 1, e vendimit nr. 28, datë 14.1.2015, e Këshillit të Ministrave, “Për ngarkimin e Ministrisë së Punëve të Brendshme për kryerjen e procedurave të prokurimit publik, në emër dhe për llogari të Kryeministrisë, ministrive dhe institucioneve të varësisë, për disa mallra e shërbime”, i ndryshuar, shfuqizohen.
27. Ngarkohen Agjencia Kombëtare e Shoqërisë së Informacionit, Departamenti i Administratës Publike, Ministria e Financave dhe Ekonomisë, si dhe institucionet e tjera të përmendura në këtë vendim për zbatimin e këtij vendimi.
Ky vendim hyn në fuqi pas botimit në Fletoren Zyrtare.  
KRYEMINISTRI
Edi Rama

	KATALOG SHËRBIMESH

	Shërbime qeveritare
	Përshkrimi i shërbimit
	Ofruesi i shërbimit
	Marrësi i shërbimit

	Datacenter-i Qeveritar
	Datacenter-i Qeveritar siguron kushtet më optimale të energjisë, ftohjes, lidhjes dhe sigurisë për infrastrukturën qeveritare.
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Posta elektronike
	Shërbimi i ofrimit të postës elektronike zyrtare
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Shërbimet publike elektronike
	Ofrimi i shërbimeve publike elektronike në portalin qeveritar e-Albania 
	AKSHI
	Administrata publike, qytetarët, biznes

	Internet
	Shërbimi i internetit ofrohet me siguri të lartë në nivele të mirëpërcaktuara duke garantuar kushte teknike për shërbime të sigurta dhe online 24/7.
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Active Directory
	Active Directory ofron mundësinë për realizimin e menaxhimit dhe administrimit qendror të PC-ve dhe përdoruesve, si dhe integrimin e sistemeve për shërbimet të përqendruara.
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Hostimi për portale dhe faqe web
	Shërbimi i ofrimit të hostimit të portaleve/website nëpërmjet serverave të dedikuar ose shared hosting
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Shërbim i lidhjes në rrjetin qeveritar GOVNET
	GovNet është një rrjet privat qeveritar me fibër optike, i cili bën të mundur komunikimin ndërmjet institucioneve qeveritare.
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave 

	Komunikim i menjëhershëm: instant messaging, audio, video dhe conference audio-video
	Nëpërmjet këtij shërbimi është e mundur të komunikohet nëpërmjet mesazheve tekst, audio dhe video të transmetuara në rrjet nga përdoruesit në kohë reale. AKSHI ka ndërtuar platformën Microsoft Skype for Bussiness 2016, e cila realizon dhe bën të mundur ofrimin e këtij shërbimi. 
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Platforma Qeveritare e Ndërveprimit (GG)
	Ndërveprimi i bazave të të dhënave shtetërore nëpërmjet platformës qeveritare të ndërveprimit
	AKSHI
	Çdo institucion publik dhe çdo personi fizik dhe juridik privat që ushtron funksion publik në përputhje me legjislacionin në fuqi

	Moduli për administratën publike në portalin e-Albania
	Ofrimi i shërbimeve elektronike nëpërmjet modulit të portalit e-Albania për t’u përdorur nga nëpunësit e administratës publike që ofrojnë shërbime në sportel
	AKSHI
	Administrata publike, çdo personi fizik dhe juridik privat që ofron shërbime publike në sportel në përputhje me legjislacionin në fuqi

	Regjistrimi i bazave të të dhënave shtetërore
	Regjistrimi i bazave të të dhënave shtetërore në zbatim të ligjit nr. 10325, datë 23.9.2010, “Për bazat e të dhënave shtetërore”, kuadrit plotësues të tij, si dhe VKM-së nr. 703, datë 29.10.2014, “Për Agjencinë Kombëtare të Shoqërisë së Informacionit”
	AKSHI
	Çdo institucion publik dhe çdo personi fizik dhe juridik privat që ushtron funksion publik në përputhje me legjislacionin në fuqi

	Disaster recovery
	Ofrimi i një site-i dytësor në strukturën e AKSHI-t në raste fatkeqësish
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	EDRMS
	Sistemi i menaxhimit dhe monitorimit elektronik të korrespondencës shkresore mundëson automatizim të proceseve të punës
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	E-Aktet
	Sistemi e-Aktet mundëson digjitalizimin e procedurave të përgatitjes së akteve ligjore e nënligjore në funksion të vendimeve të Këshillit të Ministrave
	AKSHI
	Këshilli i Ministrave, Kryeministria, ministritë e linjës

	Antivirus
	Ofrimi i shërbimit të mbrojtjes ndaj sulmeve kibernetike duke rritur sigurinë e pajisjeve kompjuterike
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Instalim i Certifikatës së Sigurisë SSL
	Nëpërmjet këtij shërbimi është i mundur instalimi i certifikatës së sigurisë SSL në domain-in GOV
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Nënshkrimi elektronik
	Autentifikimi dhe vërtetimi i identitetit /vërtetësisë së dokumentit të nënshkruar elektronikisht
	AKSHI
	Administrata publike, subjektet/bizneset

	Vula elektronike
	Ofron vlefshmërinë ligjore një dokumenti elektronik
	AKSHI
	Administrata publike, subjektet/bizneset

	Asistencë për sistemet e-Gov
	Asistencë për: shërbim AD, DNS Private, DHCP, postë elektronike, licencim të produkteve Microsoft
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Asistencë për infrastrukturën e-Gov
	Asistencë për problematika të tilla, si: aksesimi i faqeve web, back-up i faqeve, serverave fizik dhe virtual, DNS Publike
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Asistencë për rrjetin e-Gov
	Asistencë për problematika të tilla, si: VPN, Fibër Optike, publikimi i faqeve, detektim/korrigjim i problemeve në rrjet
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	System Center Service Manager
	Ofron menaxhimin dhe ruajtjen e historikut të incidenteve teknike IT
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	System Center Configuration Manager
	Menaxhim i qendërzuar për aplikacionet/update-et e pajisjeve kompjuterike të cilat janë pjesë e domain-it GOV
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Data Protect Manager
	Sistemi i ruajtjes së informacionit (back-up) për infrastrukturat që hostohen pranë AKSHI-it dhe lehtëson rikuperimin e të dhënave në kohë reale
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Formatim PC
	Formatim i gjithë PC-ve të institucionit
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Konfigurim i PC-ve në rrjet
	Konfigurim i gjithë PC-ve të institucionit në rrjet
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Krijim user-i/computer  në AD
	Krijim i usera-ave/kompjuterave të rinj në AD në bashkëpunim me sektorët e burimeve njerëzore
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Rivendosje fjalëkalimi
	Rivendosje fjalëkalimi të përdoruesve në AD
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Shtim i PC-ve në domain-in 
	Shtim i PC-ve të institucionit në domain-in “gov.local”
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Software/Hardware
	Instalimi/modifikimi/riparimi i aplikacioneve dhe pjesëve fizike të PC-ve
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Asistencë sistemesh
	Asistencë teknike për pyetjet/çështjet që kanë të bëjnë me sisteme të ndryshme
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Asistencë për mail (posta elektronike)
	Asistencë në konfigurim/përdorim të postës elektronike në PC/tableta/Smart Phone të institucionit
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Printer/Skaner
	Instalim i printer/scaner-it në institucion
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Programe Microsoft 
	Asistencë për produktet e Microsoft
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Licencim  Microsoft 
	Licencimi i produkteve Microsoft
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Hartimi i manualeve 
	Hartimi i manualeve për sisteme të ndryshme të cilat i vijnë në ndihme përdoruesve të sistemeve
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave


	Trajnime
	Trajnim stafi për sisteme të ndryshme sipas nevojës
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Mirëmbajtje e rrjetit kompjuterik
	Mirëmbajtje e rrjetit kompjuterik të institucionit, të tilla si: ups, routers, switches, firewalls, kompjutera, printer, scaner
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Rrjeti lokal (LAN)
	Asistencë teknike për problemet që lidhen me rrjetin lokal
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Servera 
	Instalimi/konfigurimi/mirëmbajtja e serverave të institucionit
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Pajisjet e rrjetit
	Identifikim i problemeve fizike të rrjetit për pajisjet që janë në pronësi të institucionit
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Back-up i lokalizuar
	Back-up të të dhënave (profilit, postës elektronike, skedarëve të ndryshëm) në kompjuterat e përdoruesve
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

	Mbyllje aksesi 
	Mbyllja e akseseve të përdoruesit në rast largimi nga puna dhe fshirja e përdoruesit/kompjuter nga AD
	AKSHI
	Institucionet dhe organet e administratës shtetërore nën përgjegjësinë e Këshillit të Ministrave

